Aina Hueso Pérez, guanyadora del II Concurs del Cartell de la Fira de la Salut de Burjassot
2025-07-24

La II Fira de la Salut de Burjassot ja té la seua imatge. Per segon any consecutiu, la Regidoria de Sanitat, dirigida per Isabel Mª Mora, llançava el seu concurs de cartells perquè les xiquetes i els xiquets mostraren el seu bon fer artístic i crearen la imatge que representarà a la Fira. El concurs ha tornat a ser tot un èxit de participació, amb 25 dibuixos presentats i posant difícil l’elecció al jurat.

Però, després de la valoració, van tindre clar qui era la guanyadora: Aina Hueso Pérez, una joveneta a la qual l’apassiona el món de l’art i del dibuix  i que ha plasmat de manera brillant el que és la Fira de la Salut de Burjassot.

Aquests dies, Aina ha sigut rebuda per l’alcalde de Burjassot, Rafa García i per la regidora de Sanitat, els quals li han fet lliurament del premi com a guanyadora del concurs: una tauleta electrònica que, amb seguretat, serà també una eina important per a la seua formació.

La II Fira de la Salut Burjassot tindrà lloc dissabte que ve 25 de març, al Parc La Granja.